Ο **Τόντορ Αλεξίεφ** (βουλ.: Тодор Алексиев, 21 Απριλίου 1983, Φιλιππούπολη) είναι Βούλγαρος διεθνής πετοσφαιριστής, ο οποίος αγωνίζεται στη θέση του ακραίου.

Καριέρα
-------

Ο Τόντορ Αλεξίεφ γεννήθηκε το 1983 στη Φιλιππούπολη (Πλόβντιφ) της Βουλγαρίας. Από μικρός ασχολήθηκε με την πετοσφαίριση, αφού και ο πατέρας του, Νικολάι Αλεξίεφ υπήρξε επίσης πετοσφαιριστής. Επίσημα ξεκίνησε το βόλεϊ το 2000 σε ηλικία 17 ετών, στην ομάδα της γενέτειράς του Λοκομοτίβ Πλόβντιβ, με προπονητή τον Κίριλ Νέτσεφ. Στην Λοκομοτίβ έμεινε τέσσερα χρόνια μέχρι το 2004, οπότε μεταγράφηκε στη Λέφσκι Σόφιας, στην οποία έμεινε δύο χρόνια μέχρι το 2008.

Το Καλοκάιρι του 2006 αφήνει οριστικά τη Βουλγαρία για το εξωτερικό, όπου κάνει μια μεγάλη καριέρα, παραμένοντας πάντα μέλος και της Εθνικής ομάδας της χώρας του, στην οποία κατέγραψε την πρώτη του συμμετοχή το 2002. Στο εξωτερικό ο Αλεξίεφ αγωνίστηκε κατά σειρά στη ρωσική Ουράλ Ουφά, στην ιταλική Βόλεϊ Κοριλιάνο, στην τουρκική Χάλκμπανκ Άγκυρας, κατόπιν ξανά στη Ρωσία στη Λοκομοτίβ της Αικατερινούπολης, πίσω στην Τουρκία για τη Μπουγιούκσεχιρ Κωνσταντινούπολης, πάλι στην Ιταλία για την Γκαμπέκα της Μόντσας και τελειώνει την πρώτη του ευρωπαϊκή περιοδεία στη ρωσική Γκάζπρομ Ούγκρα Σουργούτ. Εκεί έχει προπονητή έναν άλλον μεγάλο της βουλγαρικής πετοσφαίρισης, τον Πλάμεν Κονσταντίνοφ, γνωστό για τη μεγάλη του καριέρα στα ελληνικά γήπεδα.

Το 2015 περνάει τον Ατλαντικό και αγωνίζεται για δύο χρόνια στις αργεντίνικες ΟΥ.Π.Κ.Ν. Σαν Χουάν και Κ.Κ. Μπολιβάρ. Με την Σάν Χουάν συμμετέχει στο Παγκόσμιο κύπελλο συλλόγων, στο οποίο κατακτά το χάλκινο μετάλλιο και αναδεικνύεται καλύτερος ακραίος μαζί με τον Βιλφρέντο Λεόν της Ζενίτ Καζάν.  

To 2017 o Τόντορ Αλεξίεφ έρχεται στην Ελλάδα και εντάσσεται στον Ολυμπιακό Πειραιώς, αποτελώντας μια ακόμα σπουδαία μεταγραφή της πειραιώτικης ομάδας στην προσπάθειά της να ανακτήσει τα πρωτεία στο χώρο της ελληνικής ανδρικής πετοσφαίρισης. Πράγματι ο Αλεξίεφ συμβάλλει αποφασιστικά στην επίτευξη του παραπάνω στόχου, αφού ο Ολυμπιακός κατακτά μετά από τρία χρόνια το Πρωτάθλημα της περιόδου 2017-18 και ο ίδιος ανακηρύσσεται Πολυτιμότερος Παίκτης του πρωταθήματος. Την ίδια χρονιά κατακτά με τους πειραιώτες το Λιγκ Καπ Ελλάδας καθώς και το Ασημένιο μετάλλιο του Ευρωπαϊκού Κυπέλλου Θριάμβου (Τσάλεντζ Καπ).

Τον Μάιο του 2018 ο Ολυμπιακός καθυστέρησε να ανανεώσει το συμβόλαιό του, παρά την επιθυμία του ίδιου του Αλεξίεφ να παραμείνει στον Πειραιά και έτσι ο Βούλγαρος ακραίος υπέγραψε στην Σπόρτινγκ Λισαβόνας. Ωστόσο τον Δεκέμβριο του 2018 επέστρεψε στον Ολυμπιακό, στον οποίο αγωνίστηκε μέχρι το τέλος της περιοόιδου 2018-19 και βοήθησε σημαντικά τόσο στην κατάκτηση του Πρωταθλήματος Ελλάδας, όσο και στην πορεία των Πειραιωτών μέχρι τους ημιτελικούς του Κύπελλο CEV της περιόδου 2018-19.

Διεθνής καριέρα
---------------

Ο Τόντορ Αλεξίεφ κλήθηκε για πρώτη φορά στις μικρές εθνικές ομάδες της Βουλγαρίας το 2001 και το 2003 κατέκτησε το Χάλκινο μετάλλιο στο Παγκόσμιο Πρωτάθλημα Νέων στο Ιράν. Στην Εθνική ανδρών Βουλγαρίας κλήθηκε για πρώτη φορά στο Ευρωπαϊκό Πρωτάθλημα του 2002, και από τότε συμμετέχει ανελλιπώς μέχρι και σήμερα (2017) σε όλες τις μεγάλες διοργανώσεις, όπου η Βουλγαρία είναι συνήθως παρούσα. 

Με τη Εθνική Βουλγαρίας κατέκτησε το Χάλκινο Μετάλλιο στο Παγκόσμιο Πρωτάθλημα του 2006 και στο Παγκόσμιο Κύπελλο του 2007 που έλαβαν χώρα στην Ιαπωνία. Το 2009 κατέκτησε άλλο ένα Χάλκινο Μετάλλιο, αυτή τη φορά στο Ευρωπαϊκό Πρωτάθλημα.

Το 2008 συμμετείχε στους Ολυμπιακούς Αγώνες του Πεκίνου, όπου η Βουλγαρία έφτασε μέχρι τους προημιτελικούς (δεν υπήρξε κατάταξη για τις θέσεις 5-8), και το 2012 στους Ολυμπιακούς Αγώνες του Λονδίνου όπου κατέλαβε την 4η θέση.

Σε ατομικό επίπεδο αναδείχθηκε καλύτερος υποδοχέας και πρώτος σκόρερ στους αγώνες της Παγκόσμιας Λίγκας του 2012, και καλύτερος ακραίος στο Παγκόσμο κύπελλο συλλόγων το 2015.

Διεθνείς τίτλοι τίτλοι - Διακρίσεις
-----------------------------------

**Θερινοί Ολυμπιακοί Αγώνες**

* **4η θέση**: Λονδίνο - 2012
* **5η-8η θέση**: Πεκίνο - 2008

**Παγκόσμιο Πρωτάθλημα**

* 3 ! **3η θεση**: Ιαπωνία - 2006

**Ευρωπαϊκό Πρωτάθλημα**

* 3 ! **3η θεση**: Σμύρνη - 2009

**Παγκόσμιο Κύπελλο**

* 3 ! **3η θεση**: Ιαπωνία - 2007

**Ευρωπαϊκοί Αγώνες**

* 2 ! **2η θεση**: Μπακού - 2015

**Παγκόσμιο Πρωτάθλημα Νέων**

* 3 ! **3η θεση**: Ιράν - 2003

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Παγκόσμιο κύπελλο συλλόγων**

* 3 ! **3η θέση**: 2015 (ΟΥ.Π.Κ.Ν. Σαν Χουάν)

**Πρωτάθλημα Συλλόγων Νοτίου Αμερικής**

* 2 ! **2η θέση**: 2017 (Κ.Κ. Μπολιβάρ)
* 3 ! **3η θέση**: 2016 (ΟΥ.Π.Κ.Ν. Σαν Χουάν)

**Ευρωπαϊκό Κύπελλο Θριάμβου (Τσάλεντζ Καπ)**

* 2 ! **2η θέση**: 2018 (Ολυμπιακός Πειραιώς)

### Εθνικά Πρωταθλήματα

**2 Πρωταθλήματα Βουλγαρίας**

* 2004-05, 2005-06 (Λέφσκι Σόφιας)

**2 Πρωταθλήματα Αργεντινής**

* 2015-16 (ΟΥ.Π.Κ.Ν. Σαν Χουάν)
* 2016-17 (Κ.Κ. Μπολιβάρ)

**2 Πρωταθλήματα Ελλάδας**

* 2017-18, 2018-19 (Ολυμπιακός Πειραιώς)

### Εθνικά Κύπελλα

**1 Κύπελλο Βουλγαρίας**

* 2006 (Λέφσκι Σόφιας)

**2 Λιγκ Καπ Ελλάδας**

* 2018, 2019 (Ολυμπιακός Πειραιώς)

Ατομικές διακρίσεις
-------------------

* **Παγκόσμια Λίγκα** 2012: Πρώτος σκόρερ / Καλύτερος υποδοχέας
* **Παγκόσμο κύπελλο συλλόγων** 2015: Καλύτερος ακραίος
* **Πρωτάθλημα Ελλάδας 2017-18**: Πολυτιμότερος Παίκτης (M.V.P.) Πρωταθλήματος
* **Πρωτάθλημα Ελλάδας 2017-18**: Πολυτιμότερος Παίκτης (M.V.P.) 16ης αγωνιστικής ημέρας

Παραπομπές
----------

1. ↑  Στο Παγκόσμιο Κύπελλο Συλλόγων με τη Σαν Χουάν bgvolleyball.com
2. ↑  Νέο μπαμ με Αλεξίεφ ο Ολυμπιακός www.gazzetta.gr
3. ↑  Ο Τόντορ Αλεξίεφ Πολυτιμότερος Παίκτης του πρωταθήματος 2017-18 www.volleyleague.gr
4. ↑  Ο Αλεξίεφ στην Σπόρτινγκ Λισαβόνας www.sport24.gr
5. ↑  Επιστροφή στον Ολυμπιακό τον Δεκέμβριο του 2018 www.olympiacossfp.gr
6. ↑  Η εθνική Βουλγαρίας στο Ευρωπαϊκό του 2002 Αρχειοθετήθηκε 2020-10-28 στο Wayback Machine. www.cev.eu
7. ↑  Η εθνική Βουλγαρίας στο Ευρωπαϊκό του 2017 Αρχειοθετήθηκε 2019-04-24 στο Wayback Machine. www.cev.eu
8. ↑  Παγκόσμιο Πρωτάθλημα 2014 poland2014.fivb.org
9. ↑  Παγκόσμια Λίγκα 2015 /worldleague.2015.fivb.com
10. ↑  Παγκόσμια Λίγκα 2012 - Σκόρερς
11. ↑  Πολυτιμότερος παίκτης 16ης αγωνιστικής Πρωταθλήματος 2017-18 www.volleyleague.gr

Εξωτερικοί σύνδεσμοι - Πηγές
----------------------------

* Τόντορ Αλεξίεφ - Στοιχεία[*νεκρός σύνδεσμος*] www.cev.eu
* Ο Αλεξίεφ στον Ολυπιακό - Στοιχεία καριέρας www.olympiacosfp.gr
* Εθνική Βουλγαρίας - Παγκόσμο Πρωτάθλημα 2014 www.fivb.org

  


|  |  |  |  |  |
| --- | --- | --- | --- | --- |
| 

| π • σ • ε
Βραβείο πολυτιμότερου πετοσφαιριστή ελληνικού πρωταθλήματος |
| --- |
|  |
| 
1999: Γκιούρδας | 2000: Ντράγκοβιτς | 2001: Κράβαρικ | 2002: Μπάεφ | 2003: Γκιούρδας | 2004: Κονσταντίνοφ & Γκόμες | 2005: Χοφ | 2006: Γκόμες | 2007: Ντεπεστέλ | 2008: Νίλσον | 2009: Τζούριτς | 2010: Μίλκοβιτς | 2011: Ντεσπέιν | 2012: Κράβαρικ | 2013: Γιορντάνοφ | 2014: Χριστοφιδέλης | 2015: Γκόμες | 2016: Σεπέδα | 2017: Σαφράνοβιτς | 2018: Αλεξίεφ | 2019: Ράουερντινκ | 2020: Ράπτης | 2021: Στιβαχτής | 2022: Γιάκομπσεν |  |

 |